Ազգ-բանակ գաղափարը կլինի բարի ցանկություն, գեղեցիկ հռչակագիր, եթե դրան չհաջորդի գաղափարի իրացմանը միտված գործողությունների ծրագիրը: Եթե պատասխան չտրվի ամենակարևոր հարցին՝ ինչպե՞ս ենք ապահովելու հասարակության տարբեր խավերի համախմբումը հայրենիքի պաշտպանության գաղափարի շուրջ, ինչպե՞ս ենք արմատավորելու միասնական ազգային շահի՝ մենք-ի գաղափարը, ինչից էլ սկսվում է ինքնագիտակից, պետականամետ ու հայրենիքի կառուցման գաղափարի նվիրյալ հասարակության ձևավորումը: